पाएं अपने शहर की ताज़ा ख़बरें और फ्री ई-पेपरडाउनलोड करें
जिले में अब थर्मामीटर भी नहीं मिल रहा। ऑक्सीमीटर एक सप्ताह से आउटऑफ मार्केट है। विटामिन सी तक केमिस्ट देने से इनकार कर रहे हैं। एजिथ्रोमाइसिन 500 एमजी, जिंक 50 एमजी, फेबी फ्लू, ऑक्सीमीटर, स्टीमर भाप लेने वाली मशीन तो आउट ऑफ मार्केट है। विटामिन सी 500 एमजी भी कई दवा दुकानों में चक्कर लगाने पर मिल रही है। इसकी वजह यह है कि कई लाेग कोरोना को देखते हुए आवश्यकता से अधिक खरीदारी कर रहे हैं।
दवा दुकानदार राकेश कुमार ने कहा, स्टॉकिस्ट विटामिन सी भी अब काफी कहने पर दे रहे हैं। इम्युनिटी के लिए बड़ी संख्या में स्वस्थ लोग भी जिंक, विटामिन की दवा खरीद रहे हैं। अच्छी कंपनी के ऑक्सीमीटर तो ढूंढ़ने से नहीं मिल रहे। केमिस्ट एंड ड्रगिस्ट असोसिएशन के अध्यक्ष रंजन साहू ने कहा, कई दवाओं की कमी नहीं है, लेकिन कई लोग पूरा डिब्बा ही खरीदारी कर रहे हैं। इसलिए शॉर्टेज हाे जाती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn